作者：张炎
词牌/韵律：台城路・齐天乐

paragraphs: 几年槐市槐花冷，天风又还吹起。
故箧重寻，闲书再整，犹记灯窗滋味。
浑如梦里。
见说道如今，早催行李。
快买扁舟，第一桥边趁流水。
阳关须是醉酒，柳条休要折，争似攀桂。
旧有家声，荣看世美，方了平生英气。
琼林宴喜。
带雪絮归来，满庭春意。
事业方新，大鹏九万里。